Kristófer hefur þrisvar sinnum orðið Íslandsmeistari með KR.vísir / daníel Kristófer Acox , leikmaður Íslandsmeistara KR í körfubolta , var lagður inn á spítala í síðustu viku vegna nýrnabilunar . Kristófer greindi frá þessu í samtali við DV . „ Þetta eru mjög erfið veikindi , ég hef verið í rannsóknum og meðferðum eftir að ég byrjaði að finna fyrir þessu fyrir nokkrum vikum síðan . Í síðustu viku blossaði þetta síðan upp , “ sagði Kristófer . Búið er að útskrifa hann af spítalanum og hann er á batavegi . Kristófer missti af leik KR og Grindavíkur í Geysisbikar karla á föstudaginn vegna veikindanna . Ekki liggur fyrir hvenær hann getur snúið aftur á völlinn . „ Númer eitt tvö og þrjú er að bjarga nýranu og komast aftur á bataveg . Það voru framkvæmd inngrip á spítalanum til að hlífa nýranu og hjálpa því að jafna sig , “ sagði Kristófer .